                              EUROPOS
                              KOMISIJA

                                                        Briuselis, 2022 02 24
                                                        COM(2022) 67 final

                                                        2022/0046 (NLE)

                                           Pasiūlymas

                                   TARYBOS SPRENDIMAS

     dėl pozicijos, kurios Europos Sąjungos vardu turi būti laikomasi Bazelio konvencijos dėl
           pavojingų atliekų tarpvalstybinių pervežimų bei jų tvarkymo kontrolės šalių
       konferencijos 15-ajame posėdyje, dėl tam tikrų tos konvencijos 6 straipsnio 2 dalies
                                            pakeitimų

LT                                                                                LT
 ---pagebreak---                                  AIŠKINAMASIS MEMORANDUMAS

     1.       PASIŪLYMO DALYKAS
     Šis pasiūlymas teikiamas dėl sprendimo, kuriuo nustatoma pozicija, kurios Sąjungos vardu
     turi būti laikomasi Bazelio konvencijos šalių konferencijos 15-ajame posėdyje, dėl pasiūlymo
     pakeisti šios konvencijos 6 straipsnį. Posėdį numatoma surengti 2022 m. birželio mėn.

     2.       PASIŪLYMO APLINKYBĖS
     2.1.     Bazelio konvencija dėl pavojingų atliekų tarpvalstybinių pervežimų bei jų tvarkymo
              kontrolės
     Bazelio konvencija dėl pavojingų atliekų tarpvalstybinių pervežimų bei jų tvarkymo kontrolės
     (toliau – Konvencija) buvo priimta 1989 m. kovo 22 d., o įsigaliojo 1992 m. Europos Sąjunga
     ir jos valstybės narės yra Konvencijos šalys1. Prie Konvencijos yra prisijungusios 188 šalys.
     Pagrindinis Konvencijos elementas – tam tikrų atliekų eksporto, importo ir tranzito kontrolės
     sistema, grindžiama sutikimo, apie kurį pranešama iš anksto, procedūra. Apie atliekų, kurioms
     taikoma Konvencija, eksportą turi būti iš anksto pranešama importo ir tranzito valstybių
     kompetentingoms institucijoms. Pranešimai teikiami raštu ir juose pateikiami Konvencijos
     V A priede nurodyti pranešimai ir informacija. Atliekos gali būti eksportuojamos tik jei ir kai
     visos susijusios valstybės duoda rašytinį sutikimą (Konvencijos 6 straipsnis).
     Konvencijos kontrolės sistema taikoma pavojingoms atliekoms, apibrėžtoms Konvencijos 1
     straipsnyje ir išvardytoms VIII priede, taip pat II priede išvardytoms atliekoms, t. y. buitinėms
     atliekoms ir buitinių atliekų ir tam tikrų plastiko atliekų deginimo proceso likučiams. Be to,
     Konvencijos IX priede yra išvardytos atliekos, kurioms Konvencija ir kontrolės sistema
     netaikomos, nebent tų atliekų sudėtyje būtų medžiagų, priskiriamų I priede nurodytai
     kategorijai, ir dėl tų medžiagų kiekio šioms atliekoms būtų būdingos III priede nurodytos
     pavojingos savybės.
     2.2.     Šalių konferencija
     Bazelio konvencijos šalių konferencija – pagrindinis sprendimus pagal Konvenciją priimantis
     organas. Ji yra įgaliota atlikti priedų pakeitimus, o jos posėdžiai rengiami kas dvejus metus.
     Bazelio konvencijos šalių konferencijos 15-asis posėdis rengiamas dviem etapais: pirmasis
     etapas surengtas internetu 2021 m. liepos 26–30 d., o kitas tiesioginis susitikimas vyks
     Ženevoje 2022 m. birželio 6–17 d.

     2.3.     Siūlomas Konvencijos pakeitimas
     Rusijos Federacija pateikė Šalių konferencijos 15-ajame posėdyje svarstyti pasiūlymą, kuriuo
     siekiama iš dalies pakeisti Konvencijos 6 straipsnio 2 dalies pirmą sakinį (toliau – numatomas
     aktas)2.

     1
            Tarybos sprendimas 93/98/EEB dėl 1989 m. kovo 22 d. Bazelio konvencijos dėl pavojingų atliekų
            tarpvalstybinių pervežimų bei jų tvarkymo kontrolės patvirtinimo Bendrijos vardu (OL L 39, 1993 2 16,
            p. 1).
     2
            Su       pasiūlymo      tekstu     galima    susipažinti      Bazelio     konvencijos      svetainėje,
            žr.http://www.basel.int/TheConvention/Communications/tabid/1596/Default.aspx

LT                                                       1                                                           LT
 ---pagebreak---      Konvencijos 6 straipsnio 2 dalies pirmas sakinys suformuluotas taip: „Importuojanti valstybė
     siunčia pranešėjui atsakymą raštu, kuriuo sutinka su pervežimu nurodytomis sąlygomis ar
     nenurodydama jų, atsisako leisti pervežimą arba prašo pateikti papildomos informacijos.“
     Šiuo numatomu aktu siūloma pakeisti šį sakinį: įrašyti 30 dienų terminą, per kurį
     importuojanti valstybė turėtų išsiųsti pranešėjui atsakymą (sutikti su planuojamu pervežimu,
     atsisakyti leisti tokį pervežimą arba paprašyti pateikti papildomos informacijos). Be to,
     pasiūlyme tarp žodžių „jų“ ir „atsisako“ išbraukiamas kablelis, o vietoj jo įrašomas žodis
     „arba“.
     Konvencija Sąjungoje įgyvendinama 2006 m. birželio 14 d. Europos Parlamento ir Tarybos
     reglamentu (EB) Nr. 1013/2006 dėl atliekų vežimo3 (toliau – Atliekų vežimo reglamentas).
     Konvencijos pakeitimai įsigaliotų Europos Sąjungoje po to, kai jie būtų įgyvendinti iš dalies
     pakeitus šį reglamentą.
     Pagal dabartines Sąjungai ir jos valstybėms narėms taikomas taisykles jau numatytas 30 dienų
     terminas, per kurį importuojanti valstybė turi atsakyti pranešėjui (žr. Atliekų vežimo
     reglamento 8 straipsnį). Tai taikoma ir kitoms EBPO šalims, kaip nustatyta EBPO
     sprendime4.
     Sąjungai vienintelė praktinė pakeitimų, susijusių su Rusijos Federacijos pasiūlymu, pasekmė
     būtų susijusi su atliekų, apie kurias pranešama, eksporto į EBPO nepriklausančias šalis
     procedūra. Kadangi VIII ir II prieduose nurodytas atliekas pagal Atliekų vežimo reglamentą
     draudžiama eksportuoti į EBPO nepriklausančias šalis, Rusijos pasiūlymu padarytas
     pakeitimas būtų aktualus tik į sąrašą neįtrauktoms atliekoms (t. y. remiantis Rusijos
     pasiūlymu, EBPO nepriklausančios šalys, importuojančios į sąrašą neįtrauktas atliekas iš ES,
     turėtų atsakyti pranešėjui per 30 dienų), kurioms pagal Atliekų vežimo reglamento 3
     straipsnio 1 dalies b punkto iii ir iv papunkčius taikoma sutikimo, apie kurį pranešama iš
     anksto, procedūra. Rusijos Federacijos pasiūlytas pakeitimas reikštų, kad tokiais atvejais
     importuojanti valstybė turėtų per 30 dienų atsakyti pranešėjui, pranešančiam apie iš Sąjungos
     į EBPO nepriklausančią šalį siunčiamą krovinį.
     Konvencijos keitimo procedūra nustatyta Konvencijos 17 straipsnyje. Visi tokie pakeitimai
     privalo būti priimti Šalių konferencijos posėdyje. Pakeitimas tampa privalomas toms šalims,
     kurios deponuoja savo ratifikavimo, sutikimo, oficialaus patvirtinimo ar priėmimo
     dokumentus pagal Konvencijos 17 straipsnio 5 dalį, kurioje nustatyta: „Depozitarijui
     perduodami saugoti atitinkami ratifikavimo dokumentai apie sutikimą, patvirtinimą ir pataisų
     priėmimą. Pataisos, priimtos pagal 3 ir 4 punktus, įsigalioja jas priėmusioms Šalims
     devyniasdešimtą dieną nuo tos datos, kai Depozitarijus gavo dokumentą apie ratifikavimą,
     sutikimą, oficialų patvirtinimą ar priėmimą mažiausiai trijų ketvirtadalių pataisas priėmusių
     Šalių arba mažiausiai dviejų trečdalių Šalių, priėmusių šio protokolo pataisas, jei tik tame
     protokole nenumatyta kitaip. Bet kuriai kitai Šaliai pataisos įsigalioja devyniasdešimtą dieną
     nuo tada, kai Šalis perduoda saugoti ratifikavimo raštą arba dokumentą, kad Šalis sutinka su
     pataisomis ir jas priima.“ Todėl bet koks Konvencijos pakeitimas įsigalioja tik jei jį
     ratifikuoja, su juo sutinka, oficialiai patvirtina arba priima trys ketvirtadaliai Konvencijos
     šalių (taigi 141 šalis).
     Konvencijos tekstas yra iš dalies keistas vieną kartą: į Konvenciją įtrauktas 4A straipsnis, o
     vėliau – VII priedas („Pakeitimas dėl Bazelio draudimo“). Dėl šio pakeitimo Šalių

     3
            OL L 190, 2006 7 12, p. 1.
     4
            Sprendimas dėl naudoti skirtų atliekų tarpvalstybinio vežimo        kontrolės   peržiūros,
            https://legalinstruments.oecd.org/en/instruments/OECD-LEGAL-0266.

LT                                                 2                                                     LT
 ---pagebreak---      konferencija susitarė 1995 m. surengtame savo trečiajame posėdyje, o 2019 m. pakeitimas
     įsigaliojo jį ratifikavusioms šalims.

     3.       POZICIJA, KURIOS TURI BŪTI LAIKOMASI SĄJUNGOS VARDU
     (1)      Sąjunga neturėtų pritarti Rusijos Federacijos pasiūlytam Konvencijos 6 straipsnio 2
              dalies pakeitimui.
     (2)      Pirmoji pakeitimo dalis (30 dienų terminas, per kurį importuojanti valstybė turi
              atsakyti pranešėjui) nepadarytų jokio didelio pokyčio Sąjungoje ir jos valstybėse
              narėse, nes siūlomame pakeitime nustatytas 30 dienų terminas, per kurį
              importuojančios valstybės turi atsakyti pranešėjui, jau taikomas daugumai krovinių,
              apie kuriuos pagal Sąjungos teisę praneša ES ir jos valstybės narės (išskyrus į sąrašą
              neįtrauktas atliekas, eksportuojamas į EBPO nepriklausančias šalis). Juo taip pat
              nebūtų pakeistos pranešimus gaunančių ES ir jos valstybių narių pareigos, nes 30
              dienų terminas, per kurį reikia pateikti atsakymą, jau taikomas pagal ES teisę.
     (3)      Antra pakeitimo dalis (kablelio pakeitimas žodžiu „arba“) neatrodo reikalinga ir gali
              nulemti teisinį netikrumą. Pagal dabartinę formuluotę yra pakankamai aišku, kad
              importuojanti valstybė gali atsakyti pranešėjui trimis skirtingais būdais (sutikti su
              pervežimu, atsisakyti leisti pervežimą arba paprašyti pateikti papildomos
              informacijos). Todėl šio sakinio keisti nereikia.
     (4)      Konvencijos keitimo procedūra yra labai sudėtinga ir ilga, ypač todėl, kad pagal tą
              procedūrą pakeitimas įsigalioja tik po to, kai kiekviena šalis užbaigia vidaus
              ratifikavimo procesą ir kai tą pakeitimą ratifikuoja trys ketvirtadaliai visų šalių. Be
              to, šio pakeitimo poveikis galiausiai gali būti ribotas, nes pakeitimai privalomi tik
              juos ratifikavusioms šalims. Todėl siūlomas pakeitimas nepadės efektyviai pagerinti
              Konvencijos veiksmingumo, nes juo bus pradėta ilga ir sudėtinga procedūra
              Konvencijoje nustatyta tvarka ir jos šalims.
     (5)      Nors Sąjunga ir nepritaria siūlomiems pakeitimams, ji turėtų pabrėžti, kad šalys
              turėtų skatinti efektyviau taikyti pranešimo procedūrą pagal Bazelio konvenciją. Tai
              reiškia, kad, be kita ko, galėtų būti nustatyti kiti atsakymo pateikimo pranešėjams
              terminai (visų pirma tranzito valstybėms), skatinama naudoti elektroninio keitimosi
              duomenimis sistemas arba į Bazelio konvencijos sistemą įtraukti sąvoką „išankstinį
              leidimą turinys įrenginiai“, kuri numatyta EBPO sprendime dėl tarpvalstybinio
              atliekų vežimo. Tam tikros su šiais klausimais susijusios procedūros pagal
              Konvenciją jau pradėtos: jos yra naudingos, tačiau kol kas rezultatų gauta nedaug.
              Sąjunga turėtų pabrėžti šių klausimų svarbą ir įvertinti galimybę juos spręsti
              įgyvendinant esamas arba naujas iniciatyvas, dėl kurių Konvencija nebūtų keičiama.
              Sąjunga turėtų būti atvira tokioms galimoms iniciatyvoms.
     (6)      Galiausiai reikėtų pažymėti, kad, nors siūlomo pakeitimo priėmimas neturėtų aiškios
              pridėtinės vertės, jis Sąjungos interesų nepažeistų.

     4.       TEISINIS PAGRINDAS
     4.1.     Procedūrinis teisinis pagrindas
     4.1.1.   Principai
     Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai,
     kuriais „nustatomos pozicijos, kurios Sąjungos vardu priimamos susitarimu įsteigtame

LT                                                  3                                                   LT
 ---pagebreak---      organe, kai tam organui reikia priimti teisinę galią turinčius aktus, išskyrus aktus,
     papildančius arba pakeičiančius susitarimo institucinę struktūrą“.
     Sąvoka „teisinę galią turintys aktai“ apima aktus, turinčius teisinę galią pagal aptariamą
     organą reglamentuojančias tarptautinės teisės normas. Ji taip pat apima priemones, kurios nėra
     privalomos pagal tarptautinę teisę, tačiau „gali stipriai paveikti Sąjungos teisės akto leidėjo
     priimamų teisės aktų [...] turinį“5.
     4.1.2.    Taikymas aptariamuoju atveju
     Bazelio konvencijos šalių konferencija yra Konvencija įsteigtas organas.
     Aktas, kurį turi priimti Šalių konferencija, yra teisinę galią turintis aktas. Vadovaujantis
     Konvencijos 18 straipsniu, numatomas aktas bus privalomas pagal tarptautinę teisę. Jis gali
     paveikti ES teisės aktų, t. y. 2006 m. birželio 14 d. Europos Parlamento ir Tarybos reglamento
     (EB) Nr. 1013/2006 dėl atliekų vežimo, turinį. Šiuo reglamentu įgyvendinama Konvencija,
     inter alia, nustatant eksporto iš Sąjungos, importo į ją ir vežimo iš vienos valstybės narės į
     kitą procedūras.
     Numatomu aktu Susitarimo institucinė struktūra nepapildoma ir nekeičiama.
     Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

     4.2.      Materialinis teisinis pagrindas
     4.2.1.    Principai
     Sprendimo pagal SESV 218 straipsnio 9 dalį materialinis teisinis pagrindas pirmiausia
     priklauso nuo numatomo akto, dėl kurio Sąjungos vardu nustatoma pozicija, tikslo ir turinio.
     Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų
     ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra
     tik papildomi, sprendimas pagal SESV 218 straipsnio 9 dalį turi būti grindžiamas tik vienu
     materialiniu teisiniu pagrindu – tuo, kurio reikalauja pagrindinis ar svarbesnis tikslas arba
     dalis.
     4.2.2.    Taikymas aptariamuoju atveju
     Pagrindinis numatomo akto tikslas ir turinys yra susiję su aplinkos apsauga.
     Todėl siūlomo sprendimo materialinis teisinis pagrindas yra SESV 192 straipsnio 1 dalis.
     4.3.      Išvada
     Siūlomo sprendimo teisinis pagrindas turėtų būti SESV 192 straipsnio 1 dalis kartu su SESV
     218 straipsnio 9 dalimi.

     5
              2014 m. spalio 7 d. Teisingumo Teismo      sprendimo   Vokietija   prieš   Tarybą,   C-399/12,
              ECLI:EU:C:2014:2258, 61–64 punktai.

LT                                                   4                                                         LT
 ---pagebreak---                                                            2022/0046 (NLE)

                                              Pasiūlymas

                                         TARYBOS SPRENDIMAS

     dėl pozicijos, kurios Europos Sąjungos vardu turi būti laikomasi Bazelio konvencijos dėl
           pavojingų atliekų tarpvalstybinių pervežimų bei jų tvarkymo kontrolės šalių
       konferencijos 15-ajame posėdyje, dėl tam tikrų tos konvencijos 6 straipsnio 2 dalies
                                            pakeitimų

     EUROPOS SĄJUNGOS TARYBA,
     atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu
     su 218 straipsnio 9 dalimi,
     atsižvelgdama į Europos Komisijos pasiūlymą,
     kadangi:
     (1)    1992 m. įsigaliojusią Bazelio konvenciją dėl pavojingų atliekų tarpvalstybinių
            pervežimų bei jų tvarkymo kontrolės (toliau – Konvencija) Sąjunga patvirtino Tarybos
            sprendimu 93/98/EEB dėl 1989 m. kovo 22 d. Bazelio konvencijos dėl pavojingų
            atliekų tarpvalstybinių pervežimų bei jų tvarkymo kontrolės patvirtinimo Bendrijos
            vardu6;
     (2)    Konvencijos 15 straipsnio 5 dalies b punkte nustatyta, kad Šalių konferencija nagrinėja
            ir prireikus priima Konvencijos pakeitimus;
     (3)    Šalių konferencija 2022 m. birželio mėn. vyksiančiame 15-ajame posėdyje turi
            apsvarstyti galimybę priimti Rusijos Federacijos pateiktus Konvencijos 6 straipsnio 2
            dalies pakeitimus. Tuo pasiūlymu siekiama nustatyti 30 dienų terminą, per kurį
            importuojanti valstybė turi atsakyti apie atliekų vežimą informuojančiam pranešėjui, ir
            įtraukti kitą pakeitimą, kuris siūlomas kaip redakcinio pobūdžio pakeitimas;
     (4)    būtina nustatyti poziciją, kurios Sąjungos vardu turi būti laikomasi Šalių
            konferencijoje, dėl šio pasiūlymo, nes juo iš dalies keičiamas Konvencijos tekstas ir
            todėl jis turi teisinę galią. Toks Šalių konferencijos priimtas aktas būtų privalomas
            Sąjungai ir galėtų stipriai paveikti Sąjungos teisės aktų, t. y. 2006 m. birželio 14 d.
            Europos Parlamento ir Tarybos reglamento (EB) Nr. 1013/2006 dėl atliekų vežimo7,
            turinį;
     (5)    Sąjunga neturėtų pritarti minėtiems Konvencijos pakeitimams, nes tam, kad jie
            įsigaliotų, reikėtų užbaigti ilgą ir sudėtingą įsigaliojimo procedūrą, taigi atrodo
            neproporcinga pradėti tokią procedūrą dėl pakeitimo, kurio tikslus galima pasiekti
            kitomis priemonėmis. Sąjunga veikiau turėtų būti atvira iniciatyvoms, kuriomis
            siekiama užtikrinti, kad būtų efektyviau taikoma sutikimo, apie kurį pranešama iš
            anksto, procedūra, su sąlyga, kad jų taikymo sritis yra platesnė nei Šalių konferencijos
            15-ajam posėdžiui pateikto pasiūlymo taikymo sritis, jos atitinka bendrąją Sąjungos

     6
            OL L 39, 1993 2 16, p. 1.
     7
            OL L 190, 2006 7 12, p. 1.

LT                                                 5                                                   LT
 ---pagebreak---             politiką bei tikslus ir dėl jų nereikia iš dalies keisti Konvencijos. Reikėtų pažymėti,
            kad, nors siūlomo pakeitimo priėmimas neturėtų aiškios pridėtinės vertės, jis Sąjungos
            interesų nepažeistų,

     PRIĖMĖ ŠĮ SPRENDIMĄ:

                                              1 straipsnis
     1.      Pozicija, kurios Sąjungos vardu turi būti laikomasi Bazelio konvencijos šalių
             konferencijos 15-ajame posėdyje, yra nepritarti Rusijos Federacijos pateiktiems
             Konvencijos 6 straipsnio 2 dalies pakeitimams.
     2.      Jeigu Bazelio konvencijos šalių konferencijos 15-ajame posėdyje bus pateikta kitų
             pasiūlymų, kaip užtikrinti, kad būtų efektyviau taikoma sutikimo, apie kurį
             pranešama iš anksto, procedūra, Sąjunga turi pritarti šiems pasiūlymams tokiomis
             sąlygomis:

             (a)   jais siekiama užtikrinti, kad būtų efektyviau taikoma ta procedūra:
                   sprendžiamas vėlavimo klausimas ir problemos, su kuriomis eksporto, tranzito
                   ar importo valstybės susiduria tvarkydamos pranešimus, taip pat remiamas
                   sutikimo, apie kurį pranešama iš anksto, procedūros skaitmeninimas, kad
                   atliekas būtų galima vežti iš vienos valstybės į kitą nepagrįstai nedelsiant, jei
                   atitinkami kroviniai atitinka Konvencijos nuostatas, – nereikalaujant daryti
                   Konvencijos pakeitimų;
             (b)   jais prisidedama prie atliekų tvarkymo aplinkai saugiu būdu ir perėjimo prie
                   pasaulinės žiedinės ekonomikos ir
             (c)   jais remiamas tinkamas Konvencijoje nustatytų kontrolės mechanizmų
                   įgyvendinimas ir prisidedama prie teisinio šios srities aiškumo.

                                              2 straipsnis

     Atsižvelgdami į Šalių konferencijos 15-ojo posėdžio eigą, Sąjungos atstovai, pasikonsultavę
     su valstybėmis narėmis per koordinacinius pasitarimus vietoje, be papildomo Tarybos
     sprendimo gali susitarti dėl 1 straipsnyje nurodytos pozicijos koregavimo.

                                              3 straipsnis
     Šis sprendimas skirtas Komisijai.
     Priimta Briuselyje

                                                 Tarybos vardu
                                                 Pirmininkas

LT                                                 6                                                   LT


                            EUROPOS
                            KOMISIJA

                                                      Briuselis, 2022 02 24
                                                      COM(2022) 63 final

                                                      2022/0043 (NLE)

                                         Pasiūlymas

                                TARYBOS SPRENDIMAS

       dėl pozicijos, kurios Europos Sąjungos vardu turi būti laikomasi Susitarimo dėl
     oficialiai remiamų eksporto kreditų dalyvėms taikant rašytinę procedūrą dėl dalinio
                                     IV priedo pakeitimo

LT                                                                                LT
 ---pagebreak---                                   AIŠKINAMASIS MEMORANDUMAS

     1.      PASIŪLYMO DALYKAS
     Šis pasiūlymas teikiamas dėl sprendimo, kuriuo nustatoma pozicija, kurios Europos Sąjungos
     vardu turi laikytis Komisija dėl EBPO susitarimo dėl oficialiai remiamų eksporto kreditų
     dalinio pakeitimo, susijusio tik su jo IV priedu, Sektorių susitarimu dėl eksporto kreditų
     atsinaujinantiesiems energijos ištekliams, klimato kaitos švelninimui ir prisitaikymui prie jos
     bei vandens projektams. IV priedas taip pat vadinamas Sektorių susitarimu dėl klimato kaitos
     arba CCSU.
     Susitarimo dalyvių lygmeniu svarstomame pakeitime daugiausia dėmesio skiriama CCSU
     III priedėliui, kuriame apibrėžiami prisitaikymo prie klimato kaitos projektų tinkamumo
     kriterijai. Jis grindžiamas Europos Sąjungos pasiūlymu, kuriuo siekiama, kad šie kriterijai
     būtų veiksmingesni nustatant atitinkamus prisitaikymo projektus.
     Europos Sąjunga turėtų toliau demonstruoti savo tvirtus užmojus klimato politikos srityje ir
     pasirengti priimti poziciją dėl galimo susitarimo, kuris galėtų būti pasiektas iki kito dalyvių
     susitikimo 2022 m. kovo mėn.

     2.      PASIŪLYMO APLINKYBĖS
     2.1.    Susitarimas dėl oficialiai remiamų eksporto kreditų
     Susitarimas – ES, JAV, Kanados, Japonijos, Korėjos, Norvegijos, Šveicarijos, Australijos,
     Naujosios Zelandijos, Turkijos ir Jungtinės Karalystės savanoriškas susitarimas, kuriuo
     siekiama nustatyti tinkamo oficialiai remiamų eksporto kreditų naudojimo sistemą. Praktiškai
     tai reiškia, kad sudaromos vienodos sąlygos (t. y. konkurencija, grindžiama eksportuojamų
     prekių ir paslaugų kaina ir kokybe, o ne suteiktomis finansinėmis sąlygomis) ir kartu siekiama
     panaikinti subsidijas ir prekybos iškraipymus, susijusius su oficialiai remiamais eksporto
     kreditais. Susitarimas įsigaliojo 1978 m. balandžio mėn., jis yra neribotos trukmės ir, nors jam
     teikiama EBPO sekretoriato administracinė parama, jis nėra EBPO aktas1.
     Susitarimas reguliariai atnaujinamas, atsižvelgiant į finansų rinkos ir politikos pokyčius,
     darančius įtaką oficialiai remiamų eksporto kreditų teikimo tvarkai. Europos Parlamento ir
     Tarybos reglamentu (ES) Nr. 1233/20112 Susitarimas perkeltas į ES teisę ir atitinkamai yra
     teisiškai privalomas ES3. Pagal to reglamento 2 straipsnį Susitarimo sąlygų pakeitimai į ES
     teisę įtraukti deleguotaisiais aktais.
     2.2.    Susitarimo dėl oficialiai remiamų eksporto kreditų dalyvės
     Susitarimo dalyvių susitikimuose, taip pat rašytinėse procedūrose, kurias dalyvės taiko
     priimdamos sprendimus, Sąjungai atstovauja Europos Komisija. Sprendimai dėl visų
     Susitarimo pakeitimų priimami bendru sutarimu. Sąjungos poziciją priima Taryba, o valstybės
     narės ją svarsto Tarybos eksporto kreditų darbo grupėje4.

     1
            Kaip apibrėžta EBPO konvencijos 5 straipsnyje.
     2
            2011 m. lapkričio 16 d. Europos Parlamento ir Tarybos reglamentas (ES) Nr. 1233/2011 dėl tam tikrų
            gairių taikymo oficialiai remiamiems eksporto kreditams, kuriuo panaikinami Tarybos sprendimai
            2001/76/EB ir 2001/77/EB (OL L 326, 2011 12 8, p. 45).
     3
            Ankstesnės EBPO susitarimo redakcijos į ES teisę perkeltos Tarybos sprendimais.
     4
            Tarybos sprendimas dėl Politikos koordinavimo kreditų draudimo, kreditų garantijų ir finansinių kreditų
            klausimais grupės sudarymo (OL 66, 1960 10 27, p. 1339).

LT                                                        1                                                           LT
 ---pagebreak---      2.3.     Numatomas CSSU dalyvių aktas
     Remiantis 2021 m. lapkričio 16 d. pateiktu Europos Sąjungos pasiūlymu, Susitarimo dalyvių
     lygmeniu vyksta diskusijos dėl CCSU III priedėlyje nustatytų tinkamumo kriterijų
     atnaujinimo.
     Europos Sąjunga savo pasiūlyme pasiūlė, kad prisitaikymo skirsnis (III priedėlis) taptų
     nuolatine Susitarimo dalimi, atsižvelgiant į kovos su klimato kaita finansavimo didinimo
     svarbą, taip pat siūlė atnaujinti III priedėlyje pateiktus prisitaikymo prie klimato kaitos
     projektų tinkamumo kriterijus. Siūlomame atnaujinime prisitaikymo projektų nustatymo
     kriterijai būtų priartinti prie kai kurių plėtros bankų taikomų standartų, nes patirtis rodo, kad
     dabartiniai kriterijai, kuriuos reikia pritaikyti kaip pagrindinį projekto tikslą, nėra tinkami
     eksporto kredito sandoriams, kurie paprastai taip pat susiję su komercine veikla siekiant
     sukurti pinigų srautą. Siūlomi kriterijai apimtų dalinio pritaikymo projektus, o CCSU sąlygos
     būtų taikomos tik projekto pritaikomajai daliai.
     Pasiūlymas atnaujinti III priedėlį buvo aptartas 2021 m. gruodžio 1 d. 151-ajame dalyvių
     posėdyje ir jam buvo pritarta. Viena dalyvė paprašė, kad nauji kriterijai būtų suderinti su
     laikino galiojimo sąlyga, pagal kurią būtų galima laiku iš naujo įvertinti jų tinkamumą.
     Atsižvelgdamas į pritarimą, pirmininkas pasiūlė, kad Europos Sąjunga peržiūrėtų savo
     pasiūlymą atsižvelgdama į redakcinius pasiūlymus, kuriuos kitos dalyvės pateiks iki 2021 m.
     pabaigos, kad 2022 m. pradžioje būtų galima pradėti rašytinę procedūrą siekiant jį priimti.
     Todėl numatomas Dalyvių aktas – 2022 m. pradžioje taikant rašytinę procedūrą nuspręsti iš
     dalies pakeisti CCSU pritaikymo projektų tinkamumo kriterijus.

     3.       POZICIJA, KURIOS TURI BŪTI LAIKOMASI SĄJUNGOS VARDU
     Europos Sąjungos pasiūlymą, kuriam dalyvės iš esmės pritarė, iš pradžių aptarė ir priėmė
     Tarybos eksporto kreditų darbo grupė.
     Pozicija, kurios turi būti laikomasi Sąjungos vardu, pridedama prie šio sprendimo ir
     grindžiama Europos Sąjungos pasiūlymu bei 2021 m. gruodžio 1 d. diskusijų rezultatais.
     Siūloma pozicija – atnaujinti CCSU III priedėlyje pateiktus prisitaikymo prie klimato kaitos
     projektų kriterijus, kaip įkvėpimo šaltinį naudojant kai kurių daugiašalių plėtros bankų
     parengtus bendruosius prisitaikymo prie klimato kaitos finansavimo stebėsenos principus.
     Kadangi naujieji kriterijai taip pat apima dalinio prisitaikymo projektus, dėl siūlomo
     III priedėlio atnaujinimo iš dalies keičiami kai kurie CCSU straipsniai, kad į tai būtų
     atsižvelgta.
     Kadangi turėtų būti išsaugotas teigiamas EBPO postūmis, Europos Sąjunga kuo greičiau sieks
     susitarimo, kad šis atitinkamas CCSU atnaujinimas būtų atliktas.

     4.       TEISINIS PAGRINDAS
     4.1.     Procedūrinis teisinis pagrindas
     4.1.1.   Principai
     Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai,
     kuriais „nustatomos pozicijos, kurios Sąjungos vardu priimamos susitarimu įsteigtame organe,
     kai tam organui reikia priimti teisinę galią turinčius aktus, išskyrus aktus, papildančius arba
     pakeičiančius susitarimo institucinę struktūrą“.

LT                                                  2                                                    LT
 ---pagebreak---      Sąvoka „teisinę galią turintys aktai“ apima aktus, turinčius teisinę galią pagal aptariamą
     organą reglamentuojančias tarptautinės teisės normas. Ji taip pat apima priemones, kurios nėra
     privalomos pagal tarptautinę teisę, tačiau „gali stipriai paveikti Sąjungos teisės akto leidėjo
     priimamų teisės aktų [...] turinį“5.
     4.1.2.    Taikymas aptariamuoju atveju
     Numatomas aktas gali labai paveikti ES teisės aktų turinį, visų pirma 2011 m. lapkričio 16 d.
     Europos Parlamento ir Tarybos reglamento (ES) Nr. 1233/2011 dėl tam tikrų gairių taikymo
     oficialiai remiamiems eksporto kreditams, kuriuo panaikinami Tarybos sprendimai
     2001/76/EB ir 2001/77/EB, nuostatas. Taip yra dėl šio reglamento 2 straipsnio, kuriame
     nustatyta, jog „iš dalies pakeitus gaires, kaip susitarta Susitarimo dalyvių, Komisija,
     remdamasi 3 straipsniu, priima deleguotuosius aktus, susijusius su daliniu II priedo
     pakeitimu“. Tai apima Susitarimo priedų pakeitimus.
     Todėl siūlomo sprendimo procedūrinis teisinis pagrindas yra SESV 218 straipsnio 9 dalis.
     4.2.      Materialinis teisinis pagrindas
     4.2.1.    Principai
     Sprendimo pagal SESV 218 straipsnio 9 dalį materialinis teisinis pagrindas pirmiausia
     priklauso nuo numatomo akto, dėl kurio Sąjungos vardu nustatoma pozicija, tikslo ir turinio.
     Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų
     ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra
     tik papildomi, sprendimas pagal SESV 218 straipsnio 9 dalį turi būti grindžiamas tik vienu
     materialiniu teisiniu pagrindu – tuo, kurio reikalauja pagrindinis ar svarbesnis tikslas arba
     dalis.
     4.2.2.    Taikymas aptariamuoju atveju
     Pagrindinis numatomo akto tikslas ir turinys yra susiję su eksporto kreditais, o tai patenka į
     bendros prekybos politikos taikymo sritį. Todėl siūlomo sprendimo materialinis teisinis
     pagrindas yra SESV 207 straipsnis.
     4.3.      Išvada
     Siūlomo sprendimo teisinis pagrindas turėtų būti SESV 207 straipsnio 4 dalies pirma
     pastraipa kartu su 218 straipsnio 9 dalimi.

     5
              2014 m. spalio 7 d. Teisingumo Teismo sprendimo Vokietija prieš Tarybą, C-399/12,
              ECLI:EU:C:2014:2258, 61–64 punktai.

LT                                                   3                                                     LT
 ---pagebreak---                                                                   2022/0043 (NLE)

                                                   Pasiūlymas

                                         TARYBOS SPRENDIMAS

            dėl pozicijos, kurios Europos Sąjungos vardu turi būti laikomasi Susitarimo dėl
         oficialiai remiamų eksporto kreditų dalyvėms taikant rašytinę procedūrą dėl dalinio
                                          IV priedo pakeitimo

     EUROPOS SĄJUNGOS TARYBA,
     atsižvelgdama į Sutartį dėl Europos Sąjungos veikimo, ypač į jos 207 straipsnį kartu su
     218 straipsnio 9 dalimi,
     atsižvelgdama į Europos Komisijos pasiūlymą,
     kadangi:
     (1)     Europos Parlamento ir Tarybos reglamentu (ES) Nr. 1233/20116 Susitarime dėl
             oficialiai remiamų eksporto kreditų (toliau – Susitarimas) pateiktos gairės perkeltos į
             Sąjungos teisę ir atitinkamai yra teisiškai privalomos ES;
     (2)     pagal Susitarimo IV priedo 9 straipsnį iki 2020 m. pabaigos dalyvės atlieka šio
             Susitarimo III priedėlio peržiūrą, kad įvertintų tarptautines iniciatyvas, susijusias su
             prisitaikymu prie klimato kaitos, rinkos sąlygomis ir patirtimi, sukaupta teikiant
             pranešimus, kad būtų galima nustatyti, ar reikėtų toliau vartoti apibrėžtis ir taikyti
             projektų kriterijus ir sąlygas, ar jie turėtų būti iš dalies pakeisti;
     (3)     dalyvės, taikydamos rašytinę procedūrą, turi priimti sprendimą dėl numatomo
             sprendimo iš dalies pakeisti Susitarimo IV priedo III priedėlį;
     (4)     numatomas sprendimas turėtų atitikti Europos Sąjungos tarptautinius įsipareigojimus
             pagal Paryžiaus susitarimą ir Sąjungos klimato politiką;
     (5)     tikslinga nustatyti poziciją, kurios Europos Sąjungos vardu turi būti laikomasi dėl
             Susitarimo dalyvių rašytinės procedūros, nes numatomas Susitarimo dalyvių
             sprendimas pagal Reglamento (ES) Nr. 1233/2011 2 straipsnį bus privalomas Sąjungai
             ir galės labai paveikti Sąjungos teisės aktų turinį,
     PRIĖMĖ ŠĮ SPRENDIMĄ:

                                                   1 straipsnis
     Pozicija, kurios Sąjungos vardu turi būti laikomasi dėl dalyvių sprendimo, kuriuo iš dalies
     keičiamas Susitarimo dėl oficialiai remiamų eksporto kreditų IV priedas, priėmimo taikant
     rašytinę procedūrą, išdėstyta priede.

     6
             2011 m. lapkričio 16 d. Europos Parlamento ir Tarybos reglamentas (ES) Nr. 1233/2011 dėl tam tikrų
             gairių taikymo oficialiai remiamiems eksporto kreditams, kuriuo panaikinami Tarybos sprendimai
             2001/76/EB ir 2001/77/EB (OL L 326, 2011 12 8, p. 45) (toliau – Reglamentas (ES) Nr. 1233/2011).

LT                                                       4                                                        LT
 ---pagebreak---                                             2 straipsnis
     Neesminiams daliniams priede išdėstytų Susitarimo dėl oficialiai remiamų eksporto kreditų
     IV priedo pakeitimų pakeitimams Sąjungos atstovai gali pritarti be papildomo Tarybos
     sprendimo.

                                            3 straipsnis
     Šis sprendimas skirtas Komisijai.
     Priimta Briuselyje

                                              Tarybos vardu
                                              Pirmininkas

LT                                               5                                               LT
 ---documentbreak---                             EUROPOS
                            KOMISIJA

                                                   Briuselis, 2022 02 24
                                                   COM(2022) 63 final

                                                   ANNEX

                                         PRIEDAS

                                            prie

                             Pasiūlymo dėl Tarybos sprendimo

       dėl pozicijos, kurios Europos Sąjungos vardu turi būti laikomasi Susitarimo dėl
     oficialiai remiamų eksporto kreditų dalyvėms taikant rašytinę procedūrą dėl dalinio
                                     IV priedo pakeitimo

LT                                                                                LT
 ---pagebreak---                                                   PRIEDAS
                                               PASIŪLYMAS

     Europos Sąjungos pozicija yra pritarti šiems Susitarimo dėl oficialiai remiamų eksporto
     kreditų IV priedo pakeitimams:
     IV priedo 3 straipsnis turėtų būti pakeistas taip:
              „3. TAIKYMO SRITIS, KURIAI PRISKIRIAMI      PRISITAIKYMO PRIE
              KLIMATO KAITOS PROJEKTAI, TINKAMI PAGAL III PRIEDĖLĮ
                    a)     Šiame Sektorių susitarime nustatomos finansinės sąlygos, taikomos
                           oficialiai remiamiems eksporto kreditams, susijusiems su šio Sektorių
                           susitarimo III priedėlyje nustatytus tinkamumo kriterijus atitinkančių
                           projektų su pritaikomąja dalimi sutartimis.
                    b)     Tokios sutartys susijusios su projektų ar jų dalių, t. y. visų komponentų,
                           įrenginių, medžiagų ir paslaugų, įskaitant darbuotojų mokymą, kurie
                           tiesiogiai būtini vykdant ir perduodant eksploatuoti pripažintą projektą,
                           eksportu, jei:
                           1)    tenkinamos III priedėlyje nustatytos sąlygos;
                           2)    nustatytos sąlygos išplečiamos tik sprendžiant konkrečius
                                 finansinius sunkumus, su kuriais susiduriama vykdant projektą, ir
                                 pagrindžiamos atskirais kiekvieno projekto finansiniais poreikiais ir
                                 konkrečiomis rinkos sąlygomis.
                    c)     Šis Sektorių susitarimas taikomas esamų projektų modernizavimui,
                           atsižvelgiant į prisitaikymo prie klimato kaitos aspektus, jei projekto
                           trukmė gali būti pratęsta bent grąžinimo laikotarpiui. Jei projektas šio
                           kriterijaus neatitinka, taikomos Susitarimo nuostatos.“
     IV priedo 5 straipsnio d punktas turėtų būti pakeistas taip:
                    „d)    oficialiai remiamų eksporto kreditų, susijusių su sutartimis, kuriose
                           numatyta pritaikomoji dalis, kaip apibrėžta III priedėlyje, ilgiausias
                           grąžinimo laikotarpis yra 15 metų projekto komponentui, susijusiam su
                           prisitaikymu prie klimato kaitos. Susitarimo sąlygos taikomos likusiai
                           projekto daliai.“
     IV priedo 9 straipsnio d ir e punktai turėtų būti pakeisti taip:
                    „d)    Dalyvės atlieka šio Sektorių susitarimo III priedėlio peržiūrą iki 2027 m.
                           pabaigos, kad įvertintų tarptautines iniciatyvas, susijusias su prisitaikymu
                           prie klimato kaitos, rinkos sąlygomis ir patirtimi, sukaupta teikiant
                           pranešimus, kad būtų galima nustatyti, ar reikėtų toliau vartoti apibrėžtis
                           ir taikyti projektų kriterijus ir sąlygas, ar jie turėtų būti iš dalies pakeisti.
                    e)     Po 2027 m. gruodžio 31 d. su III priedėliu susijusios sąlygos
                           nebetaikomos, nebent dalyvės susitartų kitaip.“
     IV priedo III priedėlis turėtų būti pakeistas taip:
              „III PRIEDĖLIS: PRISITAIKYMO PRIE KLIMATO KAITOS PROJEKTŲ
              TINKAMUMO KRITERIJAI

LT                                                     1                                                       LT
 ---pagebreak---           Pritaikomoji dalis yra ta projektų veikla (projektai, projekto komponentai, projektų
          elementai ar projektų dalys), kuri yra aiškiai susijusi su pažeidžiamumo dėl klimato
          kaitos mažinimu.
          Pritaikomajai projekto daliai gali būti taikomos šiame Sektorių susitarime nustatytos
          finansinės sąlygos, jeigu:
                 a)      tai labai padeda sumažinti projekto teritorijoje nustatytą pažeidžiamumą
                         dėl klimato kaitos. Tai turėtų būti aiškiai nurodyta ir paaiškinta projekto
                         plane ir patvirtinamuosiuose dokumentuose, nes tai labai svarbu rengiant
                         projektą. Projekto dokumentuose turėtų būti aiškiai ir tiesiogiai nurodytas
                         pažeidžiamumo dėl klimato kaitos aplinkybių ir konkrečios projekto
                         veiklos ryšys.
                 b)      Į projekto pasiūlymą įtraukiamas aiškus ketinimas spręsti pažeidžiamumo
                         dėl klimato kaitos problemą. Tai pagrindžiama analize, kaip vykdant su
                         prisitaikymu prie klimato kaitos susijusią projekto veiklą bus tiesiogiai
                         sprendžiama pažeidžiamumo dėl klimato kaitos problema ir (arba)
                         didinamas bendruomenių, prekių ar ekosistemų atsparumas klimato
                         kaitai.
                 c)      Jei projektai susiję su sutartimis, kurių vertė ne mažesnė kaip 10 mln.
                         SST1, projekto peržiūrą atlieka nepriklausoma trečioji šalis, įvertindama
                         jį atskirai arba kaip neatskiriamą viso projekto dokumentacijos dalį
                         Peržiūra skelbiama viešai, pavyzdžiui, projekto interneto svetainėje arba
                         atitinkamos viešosios įstaigos interneto svetainėje. Peržiūroje įvertinama
                         konkreti ir svarbi su klimato kaita susijusi rizika ir pažeidžiamumas ir
                         kaip projekte siūlomomis priemonėmis šios problemos bus tiesiogiai
                         sprendžiamos.“

     1
         Ši suma susijusi su visa projekto verte, ne tik su pritaikomąja dalimi.

LT                                                       2                                             LT